Publication: Magyar Közlöny
Issue: MK-1998-53 (Year: 1998, Number: 53)
Era: 1990-2004
Section: szintű szabályozással váltotta fel a munkaügyi ellenőrzésről szóló, módosított 124/1990. (XII. 30.) Korm. rendeletet — preambulumában kiemeli: „E törvény célja, hogy
Paragraph Index: 443

1. Az egyik indítványozó alkotmányossági észrevételeit arra alapozza, hogy az Mt. 162. §-ának rendelkezéseit (jogalap nélkül kifizetett munkabér visszakövetelése) a munkaügyi felügyelőségek — a Met. 3. § (1) bek. e) pontja alapján — államigazgatási ügyként kezelik, és az e tárgyban hozott döntéseikkel bírósági hatáskört vonnak el. Ezért célszerűnek tartaná, ha az Mt. 162. §-ában foglalt rendelkezések ellenőrzését a Met. kivenné a 3. § (1) bek. e) pontjának hatálya alól, illetőleg ezt az Alkotmánybíróság mondaná ki. 1.1. Az Mt. „A munkabér védelme” cím alatt — a törvény 154—164. §-ai között — a 162. §-ban szabályozza azt a magatartást, amely a munkabér jogalap nélküli kifizetése esetén annak visszafizetésére szolgál. Az Mt. 162. §-a szervesen illeszkedik a munkabér védelme fejezetbe, hiszen a munkáltató csak törvényben meghatározott eljárási rend szerint követelheti vissza a jogalap nélkül, illetve a tévesen kifizetett munkabért. E szabály annak a gyakorlatnak a megakadályozását hivatott szolgálni, amely szerint a munkáltató minden külön előzetes értesítés nélkül levonást hajt végre a munkabérből. Az Mt. 162. §-ában szabályozott magatartás így szerves összefüggésben van az Mt. 160., valamint a 161. §-ában foglaltakkal (az elszámolás ellenőrizhetőségének követelményeivel, illetőleg a munkabérből való levonás feltételeivel). Nem vitatható tehát a Met. azon szabályozási módja, amely a 3. § (1) bek. e) pontjában „a munkabér védelmét szolgáló rendelkezések” fordulat háttér joganyagának az Mt. „A munkabér védelme” címet viselő részét tekinti, és 1998/53. szám a munkaügyi ellenőrzést az Mt. 154—164. §-aira — közöttük a 162. §-ra is — egységesen kiterjeszti. 1.2. A Met. 6. § (1) bekezdése felsorolja azokat a jogkövetkezményeket, amelyeket a munkaügyi ellenőrzést végző szerv a hatáskörébe tartozó ügyekben alkalmazhat. (Míg tehát a Met. 3. §-a a törvény tárgyi hatályát rögzíti, a

Source: https://magyarkozlony.hu/hivatalos-lapok/2f460552b2bafaa1899d025cc55b451bef42ad01/dokumentumok/e7aeb5ac6c1039f2f9969c7eddda6b088df73866/letoltes